Aika 24.10.2023 klo 12:30–16, tauko klo 13–14

Paikka Teams

Jäsenet Blomqvist, Janne Liedon kaupunginkirjasto

Hjelm, Jari Ruskon kunnankirjasto

Inkinen, Päivi Sauvon kunnankirjasto

Kari, Riitta Naantalin kaupunginkirjasto Kulmala, Viktoria Mynämäen kunnankirjasto

Lankinen, Laura Paimion kaupunginkirjasto

Leimola, Anna Kustavin kunnankirjasto

Leino, Maija Maskun kunnankirjasto

Lind, Jaakko Salon kaupunginkirjasto

Mutka, Marja-Liisa (14.40) Pyhärannan kunnankirjasto

Mäkinen, Salla Uudenkaupungin kaupunginkirjasto

Pesonen, Arja (varapuh.joht) Kaarinan kaupunginkirjasto

Pilppula, Rebekka (puh.joht.) Turun kaupunginkirjasto

Salminen, Päivi Laitilan kaupunginkirjasto

Salo, Tiina Raision kaupunginkirjasto

Uski, Riikka Nousiaisten kunnankirjasto

Poissa Hyyppä, Nina (siht.) Turun kaupunginkirjasto

Ikala-Suomalainen, Sirpa Vehmaan kunnankirjasto

Pelkonen, Eija Maskun kunnankirjasto

Schauman, Anna Taivassalon kunnankirjasto

Tuomi Tarja Naantalin kirjasto

Muut Asko Autio Turun kaupunginkirjasto

Kaisa Hypèn Turun kaupunginkirjasto

Iina Niemi Turun kaupunginkirjasto

 Maija Suoyrjö Turun kaupunginkirjasto

**Esityslista**

1. Kokouksen avaus ja päätösvaltaisuus

Ehdotus

Todetaan kokouksen päätösvaltaisuus.

Päätös

Puheenjohtaja avasi kokouksen ja todettiin kokous päätösvaltaiseksi.

1. Kaukopalvelun ohjeet ja lomakkeen päivittäminen

Vaski-johtoryhmän kokouksessa 19.9. käsiteltiin kaukolainoihin liittyviä ohjeita ja toimintatapoja. Keskustelun perusteella päätettiin jatkaa selvityksiä. Asko Autio sai tehtäväksi selvittää Turusta lähtevien kaukolainojen toimintatavat ja olisiko mahdollista keskittää kirjastoille lähetettäviä kaukolainoja Turkuun. Salon kirjasto lähettää runsaasti kaukolainoja, joten sovittiin, että Jaakko Lind varmistaa Salon kirjaston toimintatavat. Lisäksi toivottiin, että asiakaspalveluryhmä ehtisi käsittelemään kaukopalvelun ohjeet ja päivitettävän lomakkeen uudelleen ennen Vaski-johtoryhmän kokousta.

Lisäselvitykseen jäivät myös maksujen yhtenäistäminen.

Ehdotus

Hyväksytään päivitetty lomake ja toimintaohjeet. Sovitaan, että kirjastoille lähetettävät kaukolainat lähetetään keskitetysti Turusta, jolloin ohjeistetaan kirjastot käyttämään noutopaikkana Turun pääkirjastoa.

Päätös

Hyväksyttiin lomake ja toimintaohjeet. Päätettiin, että kirjastoille lähetettävät kaukolainat lähetetään jatkossa keskitetysti Turun pääkirjastosta. Kirjastojen ohjeeseen lisätään maininta, että kirjastojen tulee merkitä noutopaikaksi Turun pääkirjasto.

1. Elokuvien suoratoistopalvelu Cineasternan käyttöönotto

Kansalliskirjastosta saatiin 25.9.2023 tieto, että Digitaaliset videopalvelut kirjastoille -tarjouskilpailuun oli saatu lainvoimainen hankintapäätös ja että sopimus allekirjoitetaan syys-lokakuussa. Tämän perusteella Vaski-kirjastoissa voidaan edetä palvelun käyttöönoton kanssa. Toive käyttöönottoaikataulusta piti ilmoittaa 3.10. mennessä ja ehdotuksena oli lokakuun loppupuoli eli samoihin aikoihin kuin Vaskin e-aineistojen 10-vuotisteemaviikko, mutta tämä aikataulu ei toteutune, vaan käyttöönotto siirtyy marraskuulle. Tehdään päätös lainarajoituksista ja palvelun määrärahasta, alustavasti 63 000€ vuosittain (tasaisella kulutuksella 5 250 € kuukaudessa).

Ehdotus

Käytetään palveluun tänä vuonna enintään xx 000 euroa.

Päätös

Käytetään Cineast-palveluun tänä vuonna enintään 5 250 euroa / kuukausi. Päätettiin, että asiakaskohtainen rajoitus on neljä lainaa/kuukausi.

1. Vaski-kirjastojen e-aineistot vuonna 2024

Maijalta koonti ensi vuoden e-aineistoista.

Kuntien yhteinen e-kirjasto viivästyy, ja palvelun on käytettävissä aikaisintaan huhtikuun lopussa. Siksi on erikseen sovittava, mitä tehdään alkuvuonna niiden aineistojen osalta, jotka tulevat uuden palvelun valikoimaan, lähinnä kotimaiset e- ja äänikirjat (Ellibs) sekä etäkäyttöinen e-aikakauslehtipalvelu (ePress), ePress tulee irtisanoa viimeistään lokakuun loppuun mennessä. Asialistan liitteenä on koonti näistä aineistoista ja niiden hankinnan vaihtoehdoista.

Ehdotus

Päätetään, minkä verran varataan määrärahaa Ellibsiin ensi vuodelle ja otetaanko etäkäyttöinen e-aikakauslehtipalvelu ePress ensi vuodeksi vai irtisanotaanko sopimus päättymään tämän vuoden loppuun. Päätetään lisäksi millä summalla OverDrive hankitaan vuonna 2024.

Päätös

Päätettiin, että käytetään tänä vuonna Ellibs-hankintoihin 3000 euroa kuussa (lmarras-joulukuu) ja ensi vuonna n. 6000 euroa. Päätettiin luopua paikalliskäyttöisistä aikakauslehdistä ja Kaisa ilmoitttaa irtisanomisen ePressille. Kysytään ePressiltä lyhytaikaista sopimusta alkuvuodelle etäkäyttöisistä aikakauslehdistä. Käytetään OverDriveen enintään 10 000 dollaria vuonna 2024. Täsmennetään päätöstä sen jälkeen, kun tiedetään yhteisen e-kirjaston aineistot tarkemmin.

1. Elokuvatallenteiden kelluttaminen

Asialistan liitteenä on koonti tähän mennessä tehdystä valmistelusta.

Ehdotus

Käydään koonti läpi ja otetaan kantaa erityisesti siinä mainittuihin kohtiin:

* Kellutus koskee kaikkia elokuva- ja videotallenteita
* Sovitaan, mitkä hyllypaikat otetaan käyttöön ja miten suhtaudutaan samojen nimekkeiden eri sijainteihin, missä määrin pyritään yhdenmukaistamaan niitä
* Miten organisoidaan valinta, hankinta ja lainauskuntoon käsittely (ml. kuvailu)
* Millainen määräraha varataan
* Miten huomioidaan elokuvien striimauspalvelu cineast.fi:n tarjonta
* Miten valmistelutyötä jatketaan

Päätös

Kirjastot ilmoittavat työryhmäjäsenet Kaisalle 10.11. mennessä, kaikista kirjastoista ei tarvita edustajaa, vaan oleellisempaa on kiinnostus aiheeseen ja mahdollisuudet osallistua työryhmän työhön. Työryhmä jatkaa valmistelua tehdyn koonnin perusteella.

1. Vaski yhteisöstä rohkeutta -projektin tilannekatsaus

Palvelumuotoilupalvelun toimittajan Kolmannen persoonan kanssa on pidetty aloituspalaveri, [muistio](https://turku.sharepoint.com/%3Ab%3A/r/sites/vaski-jory/Jaetut%20asiakirjat/Johtoryhm%C3%A4/Vaski-yhteis%C3%B6st%C3%A4%20rohkeutta/Muistio_Starttipalaveri_Vaski-kirjastojen%20pamu-koulutus_131023.pdf?csf=1&web=1&e=Jfy3uL) löytyy teamsista. Koulutusaikataulut on sovittu seuraaviksi:

* + - 1. Palvelumuotoilun koulutus 21.11. klo 10–16, lähi
			2. Kokeilujen startti 16.1.2024 klo 9–15, etä
			3. Välitsekki 6.2.2024 klo 12–15, etä
			4. Kokeilujen arviointi 19.3.2024 klo 9–15, etä.

Projektissa toteutetaan ennen omia kokeiluja vertaisarvioinnit, joihin saadaan erillinen lomake/työkalu, miten vertaisarviointi suoritetaan. Projektissa on varattu rahoitusta myös arviointikierrosten matkakuluihin. Niiden organisoinnista tiedotetaan myöhemmin.

Lisäksi tulisi sopia projektin viestinnästä. Vaski-kirjastojen Teamsiin voisi lisätä projektille oman kanavan, jonne tulee koulutusaineisto ja tukimateriaalit ja sinne jaettaisiin myös omien kokeilujen esittelyt.

Lisäksi tulossa asiakaspalvelukoulutus, joka suunnattu koko henkilökunnalle, myöhemmin keväällä ja opintomatka.

Ehdotus

Merkitään tiedoksi ja päätetään viestintäkanavasta.

Päätös

Merkittiin tiedoksi ja sovittiin, että käytetään olemassa olevaa Vaski-kirjastojen Teamsia.

1. Varsinais-Suomen kirjastoaineistokuljetukset 1.11.2023 alkaen

Varsinais-Suomen kirjastoaineistokuljetuksista 28.9.2023 tehty hankintapäätös on lainvoimainen ja palveluntuottajaksi on valittu Hemmon Kuljetus Oy. Uusi sopimuskausi alkaa 1.11.2023 ja sopimus on voimassa toistaiseksi. Uusi palveluntuottaja hoitaa myös Turun kaupunginkirjaston kirjasarjapalvelun kuljetukset sekä Turun sisäiset OmaKirjaston kirjakassipalvelun toimitukset.

Kirjastologistiikan aloituskokous pidetään aamupäivällä 24.10.2023. Siinä käydään läpi ainakin toimittajan vaihtumisesta aiheutuva kuljetustauko, ajojärjestelyn yleiset viestintä- ja toimintakäytännöt, kirjastotoimipisteiden kuljetusaikataulun muutostarpeet sekä kuljetuslaatikoissa ja -pusseissa jatkossa käytettävät merkinnät.

Asko Autio kertoo tuoreeltaan kokouksessa sovituista asioista sekä kunnilta mahdollisesti vaadittavista valmistelutoimista, kuten laskutustietojen tarkistamisesta ja toimipisteiden kulkuoikeuksien toimittamisesta. Keskustellaan myös mahdollisesta tarpeesta tilata lisää kuljetuspusseja sekä uudenmallisia kuljetuslaatikoita.

Ehdotus

Merkitään tiedoksi

Päätös

Merkittiin tiedoksi.

1. Turun tietovarastoprojekti

Turun kaupungin tietopalvelut-yksikkö rakentaa yhteistyössä Loihde Oyj:n ja DSharp Oy:n kanssa tietovaraston Turun kaupunginkirjaston käyttöön. Tietovarasto on paikka, joka mahdollistaa datan tallentamisen ja yhdistelyn useista eri tietolähteistä. Projektin tarkoituksena on tuoda entistä kattavampia ja helppokäyttöisempiä työkaluja tietojohtamisen tarpeisiin, esimerkiksi automatisoituja Power BI -raportteja.

Tietovarastoon tullaan Kohasta viemään tietueisiin, niteisiin, hankintoihin ja lainaukseen liittyvää dataa. Data ei sisällä yksilöiviä asiakastietoja. Tiedonsiirtoa varten luodaan yhdessä Koha-Suomen kanssa rajapintaratkaisu, jolla tarvittava data saadaan poimittua kirjastojärjestelmästä automaattisesti esim. joka yö. Rajapinta tarjoaa jatkossa myös muille Koha-kirjastoille ja -kimpoille helpomman tavan noutaa isoja datamassoja kirjastojärjestelmästä.

Ehdotus

Merkitään tiedoksi

Päätös

Merkittiin tiedoksi.

1. Muut asiat

Lainaajalomakkeen päivitys, uusittu lomake liitteenä.

Kohan versiopäivitys on 6.-7.5.2024.

Omatoimikirjastojen häiriötilanteiden ratkaisemiset ja kirjastojen mahdollisuudet toimia.

Omatoimikirjastojen seutuhankinnan tarjouspyyntö on julkaistu ja uusi hankintasopimus on tavoitteena saada voimaan 1.1.2024 alkaen.

Turun kaupunginkirjaston henkilökunnalta on tullut toive hankkia lainattavia kestokasseja ja sateenvarjoja – voidaanko hankkia Vaski-logolla?

Päätös

Merkittiin tiedoksi, hyväksyttiin päivitetty lomake, todettiin, että Turku voi hankkia lainattavia kestokasseja ja sateenvarjoja Vaski-logolla

1. Tiedotusasiat

Oppimateriaalikeskus on nyt Kirjasarjapalvelu ja kouluille toimitetaan jatkossa valmiita kirjapaketteja. Tarkemmin 10.10. ilmestyneessä extranetin tiedotteessa.

1. Työvaliokunnan ja johtoryhmän kokousajat

|  |  |  |  |
| --- | --- | --- | --- |
| Ti 5.9.2023 | 13-16 | Teams | Työvaliokunta |
| Ti 19.9.2023 | 12:30-16 | Teams | Johtoryhmä |
| Ti 10.10.2023 | 13-16 | Teams | Työvaliokunta |
| Ti 24.10.2023 | 12:30-16 | Teams | Johtoryhmä |
| Ti 7.11.2023 | 13-16 | Teams | Työvaliokunta |
| ~~Ti 21.11.2023~~ | ~~12:30-16~~ | ~~Teams~~ | ~~Johtoryhmä~~ |
| Ti 5.12.2023 | 13-16 | Teams | Työvaliokunta |
| Ti 19.12.2023 | 12:30-16 | Studio | Johtoryhmä |

1. Pöytäkirjan hyväksyminen
2. Kokouksen päättäminen